**LIETUVOS RESPUBLIKOS AMBASADA KROATIJOS RESPUBLIKOJE, JUODKALNIJAI, KOSOVO RESPUBLIKAI IR ŠIAURĖS MAKEDONIJOS RESPUBLIKAI**

**AKTUALIOS EKONOMINĖS INFORMACIJOS SUVESTINĖ**

2024 m. rugpjūčio mėn.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 08-27 | **Elektroninė prekyba Kroatijoje nuolat auga – 76 proc. gyventojų apsiperka internetu**. Populiariausios apsipirkimo kategorijos yra mados, grožio ir sveikatos prekės. Nemaža dalis Kroatijos elektroninių pirkėjų yra nuolatiniai pirkėjai, pirmenybę teikiantys patogumui ir ekonomiškumui, pavyzdžiui, nemokamam pristatymui ir alternatyvioms atsiėmimo vietoms. Kroatijos vartotojai taip pat dažnai renkasi tarptautinius pirkinius, ypač iš Kinijos, Vokietijos ir JK. | [E-commerce in Croatia: 76 percent of the population buys online - tportal](https://www.tportal.hr/biznis/clanak/e-trgovina-u-hrvatskoj-76-posto-populacije-kupuje-online-20240827?meta_refresh=1) |  |
| **Parodos** |
| 2025 m. balandžio 8–10 d. | ASDA, **Defence, Aerospace and Security exhibition** – gynybos, aviacijos ir saugumo paroda, rengiama kas dvejus metus. | [Adriatic Sea Defense & Aerospace – ASDA 2025 – ASDA 2025](https://adriaticseadefense.com/) |  |
| 2024 m. gruodžio 5–8 d. | Tarptautinė paroda **Food and Healthy Living Fairs**, skirta sveikai mitybai, bitininkystei, sveikam gyvenimo būdui.  | [Food and Healthy Living Fairs - Zagrebački Velesajam (zv.hr)](https://www.zv.hr/fairs-2863/food-and-healthy-living-fairs/3015) |  |
| 2024 m. gruodžio 5–8 d. | **CroAGRO Fair** – tarptautinė žemės ūkio produktų ir žemės ūkio technikos paroda Zagrebe, rengiama paraleliai su paroda Food and Healthy Living Fairs. | [About fair - Zagrebački Velesajam (zv.hr)](https://www.zv.hr/fairs-2863/croagro-3110/visitors-3112/about-fair-3113/3113) |  |
| **Tiesioginėms užsienio investicijoms pritraukti į Lietuvą aktuali informacija** |
| 08-14 |  **„Jabil Inc.“ baigė gamyklos Osijeke statybas – tai pirmoji JAV įmonės plyno lauko investicija Europoje per 20 metų**. Gamykloje bus gaminami produktai, skirti automobilių pramonei, transportui ir sveikatos priežiūrai. Remiantis ankstesniais pranešimais, produkciją sudarys medicininiai protezai, mikroschemos ir pagrindinės plokštės automobilių pramonei. Naujoje gamykloje pradinėje stadijoje dirbs apie 1 500 žmonių.  | [The construction of a factory in Osijek, which will employ 1500 people, has been completed. Coming soon - Forbes Croatia (n1info.hr)](https://forbes.n1info.hr/aktualno/zavrsena-gradnja-tvornice-u-osijeku-koja-ce-zaposljavati-1500-ljudi-uskoro-krece-s-radom/) |  |
| 08-28 | **Ukrainos MHP grupė praneša apie naują investiciją į naminių gyvūnų maisto gamyklą Kroatijoje, kurios vertė sieks 40 mln. eurų.** Per pastaruosius penkerius metus MHP grupė Kroatijoje jau investavo beveik 45 mln. eurų, o naująją gamyklą planuoja pastatyti iki 2026 metų, joje bus sukurta 200 darbo vietų. | [MHP to invest 40 mln euro in new pet food factory in Croatia | Croatia Investments News | SeeNews](https://seenews.com/news/mhp-to-invest-40-mln-euro-in-new-pet-food-factory-in-croatia-1262684) |  |
| **Lietuvos verslo plėtrai užsienyje aktuali informacija** |
| 08-02 | **Kroatijos ūkininkai be drėkinimo sistemų greitai nebegalės išauginti produkcijos.** Šalies ūkiuosevis dažniau susiduriama su klimato kaitos iššūkiais, ypač per karščio bangas ir sausras. Vyriausybė planuoja iki 2030 metų įdiegti viešą drėkinimo sistemą, kuri apimtų maždaug 65 000 hektarų žemės. Ūkininkai taip pat investuoja į privačias drėkinimo sistemas. | [Farmers without irrigation will soon not be able to produce food - HRT](https://vijesti.hrt.hr/gospodarstvo/klimatske-promjene-sve-teze-pogadaju-poljoprivrednike-bez-navodnjavanja-nece-moci-proizvoditi-hranu-11684576) |  |
| 08-14 | **Klimato kaita ir nuolatinis drėgmės trūkumas dirvoje tampa dideliu iššūkiu Kroatijos žemės ūkiui.** Karštis šiemet grasina saulėgrąžų, kukurūzų ir kitų žemės ūkio kultūrų derliui. Kroatijos Slavonijos regione prasidėjo saulėgrąžų derliaus nuėmimas anksčiau nei įprasta dėl itin aukštų temperatūrų, tačiau pirmieji rezultatai nėra džiuginantys – derlius ir kokybė sumažėjo. Taip pat kyla pavojus kukurūzams ir kitiems augalams, kurie bręsta. Pvz. obuolių derlius Kroatijoje šiais metais mažesnis 8 proc., vyno gamyba praėjusiais metais krito 40 proc. Iššūkiai lemia ir didesnes žemės ūkio produkcijos kainas. | [Heat threatens sunflower crops, corn and agricultural crops - HRT](https://vijesti.hrt.hr/gospodarstvo/vrucine-ugrozile-urod-suncokreta-kukuruza-i-poljoprivrednih-kultura-11708892) |  |
| 08-30 | **Kroatijos vyriausybė planuoja kitąmet įvesti privalomą nekilnojamojo turto mokestį.** Numatoma, kad naujasis mokestis svyruos nuo vieno iki dešimties eurų už kvadratinį metrą. Nors šis žingsnis laikomas būtinu teisingesnio mokesčių paskirstymo ir būsto rinkos reformos žingsniu, diskutuojama dėl jo poveikio trumpalaikei nuomai ir nekilnojamojo turto savininkams.  | [Who will pay the real estate tax and how much will it be? - Novi list](https://www.novilist.hr/novosti/gospodarstvo/tko-ce-placati-porez-na-nekretnine-i-koliko-ce-on-iznositi/) |  |
| 08-27 | **Kroatijos BVP augo, eksporto apimtys nežymiai sumažėjo, namų ūkių vartojimas augo:*** 2024 m. antrąjį ketvirtį, palyginti su tuo pačiu laikotarpiu 2023 m., Kroatijos BVP padidėjo 3,3 proc.
* 2024 m. antrąjį ketvirtį prekių ir paslaugų eksportas sumažėjo 1,3%, o prekių ir paslaugų importas išaugo 5,2%.
* Namų ūkių vartojimas 2024 m. antrąjį ketvirtį išaugo 6,1 proc., daugiausia dėl išaugusios mažmeninės prekybos apyvartos.
 | [Državni zavod za statistiku - GDP increased in real terms by 3.3% in the second quarter of 2024, as compared to the same quarter of 2023 (gov.hr)](https://dzs.gov.hr/news/gdp-increased-in-real-terms-by-3-3-in-the-second-quarter-of-2024-as-compared-to-the-same-quarter-of-2023/1984) |  |
| 08-16 | **Infliacija stabilizuojasi:** 2024 m. liepos mėn., palyginti su 2023 m. liepos mėn., asmeniniam vartojimui skirtų prekių ir paslaugų kainos vidutiniškai padidėjo 2,2 proc., o palyginti su 2024 m. birželio mėn. išliko tame pačiame lygyje. | [Državni zavod za statistiku - Prices 2.2% higher at the annual level in July 2024 (gov.hr)](https://dzs.gov.hr/news/prices-2-2-higher-at-the-annual-level-in-july-2024/1976) |  |
| **Lietuvos turizmo sektoriui aktuali informacija** |
| 08-06 | **„Croatia Airlines“ pradėjo savo lėktuvų parko atnaujinimą, pristatydama pirmąjį naują „Airbus A220“.** Oro linijų įmonė iš viso yra užsakiusi 15 lėktuvų, įskaitant 13 „Airbus A220“, kurie yra efektyvesni kuro sąnaudų ir aplinkosaugos požiūriu. Šis atnaujinimas skirtas remti Kroatijos strategiją tapti turistine vietove visus metus. Įmonės vadovo teigimu, svarstoma apie 20 naujų krypčių, kurios bus pristatytos atnaujinus orlaivių parką. | [HRT: Croatia Airlines unveils new Airbus](https://glashrvatske.hrt.hr/en/economy/croatia-airlines-unveils-new-airbus-11696554) |  |
| 08-12 | **Kroatijos oro uostuose – rekordiniai keleivių skaičiai.** Per pirmuosius šešis mėnesius keleivių srautas žymiai išaugo, palyginti su praėjusiais metais. Zagrebo oro uostas pasiekė beveik du milijonus keleivių, Splito ir Dubrovniko oro uostai taip pat praneša apie didelį augimą.  | [Airports break records - HRT](https://vijesti.hrt.hr/gospodarstvo/zracne-luke-ruse-rekorde-11705760) |  |
| 08-14 | **Kroatijoje, ypač pakrantės regionuose, apartamentų pritaikymas turizmui pasiekė savo piką.** Šiais metais Kroatija į turizmo sezoną įžengė su apie 150 tūkstančių naujų lovų, tačiau dauguma jų yra privačiuose apgyvendinimo vietose, o ne viešbučiuose. Tai kelia klausimą apie turizmo tvarumą, nes infrastruktūros pajėgumai ir vietos bendruomenės patiria vis didesnį spaudimą. Naujas turizmo įstatymas siekia spręsti šias problemas, skatindamas tvarumą, tačiau iššūkiai, susiję su vietos infrastruktūros ir gamtinių resursų naudojimu, išlieka. | [How does apartmentization affect the sustainability of tourism? -GREYHOUND (hrt.hr)](https://vijesti.hrt.hr/gospodarstvo/apartmanizacija-i-odrzivost-turizma-11708581) |  |
| 08-15 | **Religinis turizmas Kroatijoje tebėra nepakankamai išnaudojamas**, nepaisant jo potencialo, kaip parodė neseniai apie 10 000 piligrimų antplūdis į Trsatą. Kroatija turi turtingą sakralinį paveldą, tačiau tik nedidelė dalis turistų apsilanko dėl religinių priežasčių. Religinio turizmo integravimas į turizmo sektorių galėtų paįvairinti turizmo pasiūlą ir pritraukti naują keliautojų segmentą. | [Religious tourism in Croatia is on the margins, it is unnecessarily underestimated. Only today about 10,000 pilgrims arrive in Trsat - Novi list](https://www.novilist.hr/novosti/vjerski-turizam-u-hrvatskoj-je-na-marginama-nepotrebno-je-podcijenjen-samo-danas-na-trsat-stize-oko-10-000-hodocasnika/) |  |
| 08-18 | **Aukštos klasės stovyklavimas: Kroatijoje vis daugiau 4 ir 5 žvaigždučių kempingų.** Kroatijoje, ypač Istrijoje, daugėja aukštos kategorijos kempingų, kurie siūlo prabangias poilsio vietas gamtos mylėtojams, su visapusiškais patogumais, įskaitant sporto zonas, mini golfą, prekybos vietas ir pramogų erdves. Kainos už nakvynę tokiuose kempinguose gali siekti net iki 1000 eurų, tačiau lankytojai vertina suteikiamą prabangą ir paslaugų kokybę. | [High-end camping: more and more 4- and 5-star campsites (hrt.hr)](https://vijesti.hrt.hr/gospodarstvo/kampiranje-na-visokoj-nozi-sve-vise-kampova-s-4-i-5-zvjezdica-11714350) |  |
| 08-20 | **Kroatijoje suaktyvėjo kruizinis turizmas**. Kroatijos keleiviai nuo praėjusių mėtų turi galimybę vykti į kruizus iš Splito. Išaugo susidomėjimas ištisus metus vykstančiais kruizais. Vietos kelionių agentūros praneša apie užsakymų padidėjimą, ypač į Viduržemio jūrą ir Graikijos salas.  | [Veliki povratak kruzera. Snažno je narasla potražnja za odmorom na brodu, iznimka nisu ni Hrvati - Novi list](https://www.novilist.hr/novosti/hrvatska/veliki-povratak-kruzera-snazno-je-narasla-potraznja-za-odmorom-na-brodu-iznimka-nisu-ni-hrvati/) |  |
| 08-20 | **Turistiniai „viskas įskaičiuota“ paketai išgyvena sugrįžimą**. Kroatija tampa populiari šių fiksuotų kainų kelionių pasiūlymų vieta. Atgimimą lėmė fiksuotų išlaidų patrauklumas augant viešbučių ir skrydžių kainoms bei noras išvengti netikėtų išlaidų. Prognozuojama, kad atostogų paketų rinka Europoje šiemet bus 11% didesnė nei praėjusiais metais. Tarp populiarių krypčių – Kroatija, Graikija ir Italija. | [Turistički all-inclusive aranžmani vraćaju se na velika vrata. Među popularnim destinacijama i Hrvatska - Novi list](https://www.novilist.hr/novosti/gospodarstvo/turisticki-all-inclusive-aranzmani-vracaju-se-na-velika-vrata-medu-popularnim-destinacijama-i-hrvatska/) |  |
| 08-26 | **Planuojami pokyčiai Kroatijos turizmo valdyme.** Kroatijos turizmo ir sporto ministras Tonči Glavina paskelbė apie naują turizmo valdymo modelį, kurie leis miestams ir savivaldybėms geriau profiliuoti savo turizmo pasiūlą. Tikimasi, kad šie pokyčiai suteiks miestams ir savivaldybėms aiškesnes ir konkretesnes turizmo valdymo roles. | [Glavina: The model of Croatian tourism management is changing - HRT](https://vijesti.hrt.hr/gospodarstvo/glavina-gradovi-i-opcine-ce-se-moci-profilirati-11725033) |  |
| **Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija** |
| 08-27 | **Kroatijoje pristatoma inovatyvi programėlė „Crumbs“, suteikianti galimybę parduoti maisto produktus, kurie kitaip būtų išmesti.** Programėlė sprendžia maisto švaistymo klausimą ir siūlo maisto platinimo efektyvumo gerinimo modelį. Programėlė yra naudinga tiek mažmenininkams, tiek pirkėjams, produktus galėsiantiems įsigyti su 50 proc. nuolaida. Daugiau nei 50 maisto parduotuvių Zagrebe jau prisijungė prie projekto. | [The author presents the Crumbus app for purchasing cheaper food (n1info.hr)](https://forbes.n1info.hr/aktualno/predstavljamo-autora-aplikacije-za-nabavu-jeftinije-hrane-inspiraciju-uhvatio-jos-kao-student/) |  |
| 08-28 | **Tikimasi, kad naujojo Kroatijos kibernetinio saugumo įstatymo įgyvendinimas paskatins ICT sektoriaus plėtrą.** Naujasis įstatymas siekia užtikrinti kibernetinio saugumo standartus 19-oje sektorių, įskaitant energetiką, transportą, sveikatos apsaugą ir skaitmeninę infrastruktūrą. Pabrėžiama būtinybė rasti balansą tarp verslo įpareigojimų ir investicijų į saugumą, kad būtų užtikrintas konkurencingumas.  | [CEA: Strengthening cyber security is an additional impetus for the ICT sector - HRT](https://vijesti.hrt.hr/gospodarstvo/hup-jacanje-kiberneticke-sigurnosti-dodatan-impuls-ict-sektoru-11728507) |  |
| 08-29 | **Kroatijos vienaragis IT įmonė „Infobip“ gavo 35 mln. EUR valstybės paramą tiriamajam projektui.** Pranešama, kad projektas susijęs su naujos kartos pasaulinės komunikacijos platformos kūrimu, kuri, kaip teigiama, „transformuos ryšių pramonę naujoviškai naudojant dirbtinį intelektą, blokų grandines ir pažangias tinklo technologijas, tokias kaip 5G/6G“. Teigiama, kad Infopib bendradarbiaus su universitetais Nyderlanduose, Vokietijoje, Austrijoje, Lenkijoje. | [€35 million in direct support to Infobip (n1info.hr)](https://forbes.n1info.hr/aktualno/infobip-sredinom-rujna-dobiva-35-milijuna-eura-izravne-drzavne-potpore-za-istrazivacki-projekt/) |  |
| **Lietuvos ekonominiam saugumui aktuali informacija** |
| 08-02 | **Kroatija pasiūlė savo naftotiekio sistemą kaip alternatyvą Rusijos naftos importui Vengrijai ir kitoms Vidurio Europos šalims.** Kroatijos ministras pirmininkas Andrejus Plenkovičius pasiūlė panaudoti Kroatijos Adrijos naftotiekį, jungiantį Adrijos jūros uostus su Europos tinklu, kad padėtų išėjimo prie jūros neturinčioms šalims, tokioms kaip Vengrija ir Slovakija, diversifikuoti savo naftos šaltinius. Vengrija atmetė pasiūlymą, o jos užsienio reikalų ministras Péter Szijjártó kritikavo Kroatiją kaip nepatikimą tranzito šalį, teigdamas, kad Kroatija pakėlė tranzito mokesčius ir nepadidino dujotiekio pajėgumų. Kroatijos atstovai paneigė šiuos pareiškimus, tikindami, kad pajėgumai yra visiškai pakankami. | [Hungary rejects Croatian offer for alternative to Russian oil (ft.com)](https://www.ft.com/content/1c1358db-1781-4aa7-a752-9ec63cd0c3a0)[Janaf rejects Szijjarto's claims: Completely untrue! We can meet all the needs of Bratislava and Budapest - Novi list](https://www.novilist.hr/novosti/gospodarstvo/janaf-odbacio-szijjartove-tvrdnje-potpuna-neistina-mozemo-zadovoljiti-sve-potrebe-bratislave-i-budimpeste/?meta_refresh=true) |  |
| 08-14 | **Kroatijoje – 32 įvairių stadijų žaliojo vandenilio projektai**. Remiantis Kroatijos angliavandenilių agentūros užsakymu atlikta studija, Kroatija daro pažangą ekologiško vandenilio kūrimo srityje. Ataskaitoje pabrėžiama palanki Kroatijos padėtis vandenilio gamyboje, kuri gali duoti naudos ekonomikai ir aplinkai. | [Croatia has 32 pilot projects in progress for green hydrogen (balkangreenenergynews.com)](https://balkangreenenergynews.com/croatia-has-32-pilot-projects-in-progress-for-green-hydrogen/) |  |
| 08-21 | **Bus didinami Kroatijos SGD terminalo pajėgumai.** Papildomo modulio įrengimo viešojo pirkimo terminas buvo pratęstas iki rugsėjo 3 d. Tikimasi padidinti terminalo pajėgumus nuo 2,9 to 6,1 mlrd. kubinių metrų dujų per metus. Darbus bus siekiama atlikti per 2025 m. Dujotiekio operatorius „Plinacro“ taip pat planuoja padidinti dujotiekio pajėgumus, užtikrinant platesnį tiekimą Vidurio Europai. Būsima infrastruktūra taip pat bus paruošta vandenilio transportavimui. | [The LNG Terminal is preparing the installation of a new module. Tenants will receive as much as 750 million new cubic meters of gas next year - Novi list](https://www.novilist.hr/novosti/gospodarstvo/lng-terminal-sprema-ugradnju-novog-modula-zakupcima-dogodine-cak-750-milijuna-novih-kubika-plina/?meta_refresh=true) |  |
| 08-28 | **Saulės energijos pajėgumai didėja, bet nesiekia ES vidurkio.** Nepaisant to, kad pirmąjį pusmetį, palyginti su ankstesniais metais, Kroatijoje 100% padidėjo saulės energijos gamyba, šalis vis dar atsilieka nuo ES vidurkio saulės energijos pajėgumais. Kroatija šiais metais įdiegė daugiau nei 200 megavatų saulės energijos elektrinių. | [In solar power plants, we are still lagging behind the EU average (n1info.hr)](https://forbes.n1info.hr/aktualno/kako-stojimo-sa-strujom-iz-solarnih-elektrana-evo-sto-govore-najnoviji-podaci/) |  |
| 08-28 | **Dujų perdavimo sistemos operatorius „Plinacro“ planuoja skelbti konkursą tiesti 36 km dujotiekį tarp Zaboko ir Lučko.** Dujotiekis pirmiausia bus požeminis, eis per Krapinos-Zagorjės apskritį, Zagrebo apygardą ir Zagrebo miestą. Projekto vertė – 41,9 mln. EUR. Naujasis dujotiekis pagerins jungtį tarp Kroatijos ir Slovėnijos dujų transportavimo sistemų, padidindamas maršruto Lučko-Zabok-Rogatec pajėgumus. | [Tender for gas pipeline in the vicinity of Zagreb worth 41.9 million euros is announced - Forbes Croatia (n1info.hr)](https://forbes.n1info.hr/aktualno/raspisuje-se-natjecaj-za-plinovod-u-okolici-zagreba-tezak-419-milijuna-eura/) |  |
| 08-29 | **Kroatijos energetikos reguliavimo agentūra paskelbė apie naujas viešojo tiekimo dujų kainas, kurios rudenį gali padidėti 20–30 %.** Kainų kilimą dar gali sušvelninti Vyriausybės įvedamos priemonės. | [New gas prices: Without government measures, they could rise by about 30 percent - tportal](https://www.tportal.hr/biznis/clanak/nove-cijene-plina-bez-mjera-vlade-mogle-bi-porasti-i-30-ak-posto-20240829?meta_refresh=1) |  |
| 08-30 | **Kanados naftos gigantė „Vermilion“ pranešė apie Kroatijoje atrastą naftos ir dujų telkinį.** Gavyba netoli Kutinos, centrinėje Kroatijoje, atrastame komerciškai perspektyviame telkinyjeturėtų prasidėti 2025 m. ir gali trukti apie 20-metį. Preliminarios telkinio atsargos – 4,4 mln. barelių naftos. | [Vermilion makes onshore hydrocarbon discovery in Croatia | Croatia Investments News | SeeNews](https://seenews.com/news/vermilion-makes-onshore-hydrocarbon-discovery-in-croatia-1262792) |  |
| **Bendra akreditacijos valstybių ekonominė informacija** |
| **Šiaurės Makedonija** |
|  | Specialus ekonominis bendradarbiavimas su Vengrija ir galimas Vengrijos telekomunikacijų bendrovės atėjimas į Šiaurės Makedoniją* Šiaurės Makedonijos MP H. Mickoski pranešė, kad su V. Orbanu susitarta dėl 500 mln. eurų Vengrijos paskolos Šiaurės Makedonijai, kurios palūkanų norma - 3,25%, 3 m. lengvatinis laikotarpis ir 12 m. grąžinimo terminas. H. Mickoski sakė, kad jis ir V. Orbanas susitarė užmegzti specialų ekonominį bendradarbiavimą, kad reiškia, jog ateityje, jei prireiks tokios paramos, Šiaurės Makedonija vėl galės kreiptis į savo specialų ekonominį partnerį, t. y. Vengrijos vyriausybę, ir prašyti papildomos paramos, reikalingos Šiaurės Makedonijos ekonomikai. H. Mickoski teigimu, 250 mln. bus panaudoti kaip tiesioginė parama ekonomikai, paskolos privačiam sektoriui tokiomis pačiomis finansinėmis sąlygomis ir 250 mln. bus skirta savivaldybių kapitalo projektams. Opozicinė SDSM kritikavo MP H.Mickoski sprendimą užmegzti specialų ekonominį bendradarbiavimą su Vengrija ir priimti 500 mln. eurų paskolą. Už šio susitarimo slypintys politiniai interesai  netruko paaiškėti.
* Vyriausybei pavedus Finansų ministerijai parengti įstatymo projektą, kuris reglamentuotų specialų ekonominį bendradarbiavimą su Vengrija dėl paskelbtos paskolos, vietos žiniasklaida plačiai atkartojo užsienio šaltinių pranešimus, kad Vengrija šį pavasarį iš trijų Kinijos bankų pasiskolino 1 mlrd. eurų - didžiausią kada nors Budapešto paimtą paskolą. Paskola, kurią suteikė Kinijos plėtros bankas, Kinijos eksporto ir importo bankas ir Kinijos banko Vengrijos filialas, buvo išmokėta 2024 04 19 ir turi būti grąžinta per 3 m. Antroji - taip pat Kinijos Eximbanko paskola skirta Budapešto ir Belgrado geležinkelio projektui - 917 mln. dolerių. Palūkanų norma, grąžinimo grafikas ar kitos šios paskolos detalės nebuvo viešai paskelbtos. Vengrijos suteiktos paskolos Šiaurės Makedonijai  sąlygos dar oficialiai nepatvirtintos.
* **Š.m. rugpjūčio pradžioje Šiaurės Makedonijos Vyriausybė pranešė, kad gautas Vengrijos „4iG Group“ ketinimų laiškas**, kuriame bendrovė išreiškė susidomėjimą patekti į šalies telekomunikacijų rinką ir teikti judriojo ir fiksuotojo telefono ryšio paslaugas. Vicepremjero ir susisiekimo ministro A. Nikoloski teigimu, galimas Vengrijos „4iG Group“ atėjimas į šalies telekomunikacijų rinką leistų gyventojams gauti kokybiškesnes paslaugas už mažesnę kainą, nes esą šiuo metu rinką kontroliuoja dviejų bendrovių (Makedonski Telekom ir A1 Makedonija) duopolija, o tai lemia kainų augimą. A. Nikoloski teigimu, vyriausybė priims strateginį sprendimą, ar pritarti šio trečiojo operatoriaus atėjimui į rinką, ar siekti sumažinti esamų dviejų operatorių kainas. Šis pareiškimas nuskambėjo po A. Nikoloski susitikimo Budapešte su „4iG Group“ atstovais, vėliau  pateikusiais Šiaurės Makedonijos vyriausybei minėtą ketinimų laišką.
 |  |  |
|  | * **Šiaurės Makedonijos Asamblėja patvirtino iš dalies pakeistą 2024 m. papildomą biudžetą**. Numatoma, kad patikslintos bendros pajamos sudarys 318,2 mlrd. MKD (5,17 mlrd. EUR), t. y. 2,6% daugiau, palyginti su pirminėmis 2024 m. prognozėmis. Prognozuojama, kad bendros išlaidos sudarys 362,8 mlrd. MKD (5,9 mlrd. EUR), t. y. 5,6 % daugiau, palyginti su pradiniu biudžetu. Prognozuojama, kad padidintas deficitas sudarys 4,9% BVP (palyginti su pradiniu 3,4%) ir sieks 44,7 mlrd. MKD (apie 725 mln. EUR).
* Patikslintame biudžete pirmenybė bus teikiama pensijų, darbo užmokesčio ir savivaldybių vystymosi lėšoms, kurios bus padengiamos mažinant ir perskirstant kitas išlaidas. Apskritai vystymosi išlaidos išlieka tokios pačios, pirmenybę teikiant (ir perskirstant) projektams, kurių įgyvendinimas yra spartesnis, o ne vėluojantiems ir (arba) lėtesniems projektams. Finansų ministerijos teigimu, patikslintas biudžetas ne visiškai atspindi šios vyriausybės politiką, tačiau tai yra optimalus būdas ištaisyti ankstesnės vyriausybės nesėkmes ir pranešti apie fiskalinės politikos kryptį ateinančiu laikotarpiu.
* Remiantis Fitch Ratings, naujosios vyriausybės gerokai padidintas biudžeto deficito tikslas nereiškia staigaus fiskalinės politikos pokyčio. Be to, dar reikia pažiūrėti, ar nuo 2025 m. formuojama ekonomikos augimą skatinanti politika, kartu atkuriant fiskalinę drausmę, padės nustatyti, ar deficito mažinimas bus atnaujintas, kaip planuota, ir kokį poveikį valstybės skolos trajektorijai turės rezultatai.
 |  |  |
|  | * **Agentūra „**[**S&P GlobalRatings**](https://seenews.com/news/sp-affirms-n-macedonia-at-bb-rating-outlook-stable-1261564)**“ patvirtino** **Šiaurės Makedonijos BB- valstybės kredito reitingą su stabilia perspektyva.** Pasak S&P, tikimasi, kad 2024 m. BVP augimas paspartės iki 2,5% o 2027 m. pasieks 3%. Tikimasi, kad valstybės skola išliks nedidelė ir iki 2027 m. stabilizuosis iki 57% BVP, biudžeto deficitas 2024 m. padidintas iki 4,9 % BVP, o fiskalinis konsolidavimas, kaip numatyta biudžeto įstatyme, nuo 2025 m. turėtų paspartėti. Augimo perspektyvos rizika susijusi su neapibrėžta ekonomine aplinka ES ir galimybe, kad dėl pasaulinės geopolitinės įtampos kils žaliavų kainos, taip pat su didele emigracija ir kvalifikuotos darbo jėgos trūkumu.
* Remiantis S&P, griežtas biudžeto įstatymo laikymasis bus labai svarbus tolesniam fiskaliniam konsolidavimui. Kitos svarbiausios S&P pažymėtos problemos - šešėlinis sektorius ir su infrastruktūros projektais susijusių išlaidų viršijimas.
 | [S&P affirms N. Macedonia at BB- rating, outlook stable | N. Macedonia Economy News | SeeNews](https://seenews.com/news/sp-affirms-n-macedonia-at-bb-rating-outlook-stable-1261564) |  |
|  | * 2024 08 29 Spaudos konferencijos metu, MP pav. ir Susisiekimo  ministras A. Nikoloski pranešė, kad vyriausybė, įgyvendindama tam tikras priemones, 2025 m. padidins keleivių skaičių Skopjės ir Ohrido oro uostuose. Planuojama subsidijuoti nebe oro transporto bendroves, o maršrutus, kas reikštų, kad kvietimas bus atviras visoms oro transporto bendrovėms, atitinkančioms kiekvienos atskiros skrydžių krypties sąlygas.
 |  |  |
| **Juodkalnija** |
| 08-01 | **Auga turistų srautai Juodkalnijoje.** Atvykusių turistų skaičius Juodkalnijoje 2024 m. liepą išaugo 7 proc., palyginti su tuo pačiu laikotarpiu 2023 m. | [Tourist numbers in Montenegro up 7% y/y in June | Montenegro Economy News | SeeNews](https://seenews.com/news/tourist-numbers-in-montenegro-up-7-percent-yy-in-june-1261491?_gl=1*1b9jked*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| 08-06 | **Podgoricos oro uostas sulaukė milijoninio keleivio šiemet** **rugpjūčio 5 d.**, t. y. devyniomis dienomis anksčiau nei 2023 metais. | [Podgorica airport serves 1 mln passengers YTD | Montenegro News | SeeNews](https://seenews.com/news/podgorica-airport-serves-1-mln-passengers-ytd-1261761?_gl=1*jb9hkr*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| 08-09 | **Juodkalnija teikia Energetikos įstatymo projektą viešoms diskusijoms.** Naujomis nuostatomis siekiama nacionalinę teisinę bazę suderinti su Europos Sąjungos teisiniu pagrindu. Įstatyme apibrėžiami nauji rinkos dalyviai, jų veikla, teisės ir pareigos.  | [Montenegro publishes draft Law on Energy for public debate (balkangreenenergynews.com)](https://balkangreenenergynews.com/montenegro-publishes-draft-energy-law-for-public-debate/) |  |
| 08-14 | **Didžiausia Juodkalnijoje ant stogo įrengta saulės elektrinė prijungta prie tinklo.** Juodkalnijos bendrovė Green Grow Energy (GGEN) pranešė, kad 2,35 MW saulės elektrinė ant stogo, kurią ji pastatė vietiniam prekybos tinklui Voli, buvo prijungta prie elektros tinklo. Didžiausią ant stogo esančią saulės jėgainę šalyje sudaro 4100 saulės panelių. | [Montenegro's largest rooftop solar plant connected to grid | Montenegro Investments News | SeeNews](https://seenews.com/news/montenegros-largest-rooftop-solar-plant-connected-to-grid-1262120?_gl=1*tx5qyt*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| 08-29 | **Saulės energetikos projektui – 10 mln. EUR paskola.** Juodkalnijos vyriausybė pranešė patvirtinusi šalies Investicijų ir plėtros fondo (IDF) sprendimą suteikti 10 mln. eurų paskolą valstybės kontroliuojamai elektros energijos įmonei Elektroprivreda Crne Gore (EPCG) saulės energijos projekto finansavimui. Įgyvendinant projektą, numatoma įrengti fotovoltines sistemas namų ūkiams ir įmonėms Juodkalnijoje. Visa projekto numatoma vertė – 82 mln. EUR. | [Montenegro's govt okays 10 mln euro loan for EPCG solar project | Montenegro Investments News | SeeNews](https://seenews.com/news/montenegros-govt-okays-10-mln-euro-loan-for-epcg-solar-project-1262686?_gl=1*10najgb*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| **Kosovas** |
| 08-01 | **Padidėjo investicijos Kosove.** Per šių metųpirmus 5 mėnesius investicijos Kosove padidėjo 10 proc., palyginti su praėjusiais metais. Didžiausi investuotojai šalyje – Vokietija, Šveicarija. Sektorius pritraukiantis daugiausiai investicijų – nekilnojamasis turtas. | [FDI inflow to Kosovo rises 10% y/y in Jan-May | Kosovo Economy News | SeeNews](https://seenews.com/news/fdi-inflow-to-kosovo-rises-10-percent-yy-in-jan-may-1261521?_gl=1*1xvw9fi*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| 08-16 | **Infliacija Kosove liepos mėnesį sulėtėjo.** Lyginant su ankstesniu mėnesiu, kainų indeksas 2024 m. liepą pakilo 0,3 proc., birželį išlikęs nepakitęs. Infliacijai įtakos turėjo 1,7 proc. išaugusios transporto kainos. | [Kosovo's inflation slows in July, price increases persist in most groups | Kosovo Economy News | SeeNews](https://seenews.com/news/kosovos-inflation-slows-in-july-price-increases-persist-in-most-groups-1262224?_gl=1*1xvw9fi*_up*MQ..&gclid=Cj0KCQjw0Oq2BhCCARIsAA5hubXgvQdUMM5SQbpA1brmJS0dN4n4ZNJqq_UXVYFrvgaVChpEVuhbULgaAuBhEALw_wcB) |  |
| 08-16 | **Didėja keleivių srautai Prištinos oro uoste.** Kosovo sostinės oro uoste antrąjį šių metų ketvirtį fiksuota 71,2 proc. daugiau keleivių nei priešpandeminiais 2019-aisiais. | [Pristina Airport marks significant increase in passenger traffic in Europe - Telegraph - Telegraph (telegrafi.com)](https://telegrafi.com/aeroporti-prishtines-shenojne-rritje-te-ndjeshme-te-trafikut-te-pasagjereve-ne-evrope/) |  |
| 08-28 | **Kosovas artėjant rinkimams padvigubino minimalų atlyginimą.** Likus mėnesiams iki kitų parlamento rinkimų, premjero Albin Kurti vyriausybė beveik dvigubai padidino minimalų atlyginimą iki 2 eurų per valandą arba 350 eurų per mėnesį už visą darbo dieną. | [Kosovo Govt Doubles Minimum Wage Ahead of Elections | Balkan Insight](https://balkaninsight.com/2024/08/28/kosovo-govt-doubles-minimum-wage-ahead-of-elections/) |  |
| **Kita ekonominiam bendradarbiavimui aktuali informacija** |
|  |  |  |  |

Rengėjas (-ai):

Lietuvos Respublikos ambasados Kroatijoje antroji sekretorė Monika Burkauskienė, +385 1 644 77 85, monika.burkauskiene@urm.lt.

Lietuvos Respublikos ambasados Kroatijoje skyriaus Skopjėje vadovė, ambasadorė ypatingiems pavedimamsVilma Dambrauskienė, tel. +389 2 323 0909, vilma.dambrauskiene@urm.lt